సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
షారూక్ కెరీర్‌లోనే ఇది చెత్త సినిమా..!
శుక్రవారం విడుదల అయిన షారూక్ ఖాన్ సినిమా ‘జబ్ హ్యారీ మెట్ సేజల్’పూర్తిగా నెగిటివ్ టాక్ ను ఎదుర్కొంటోంది.
TNN | Updated:
Aug 5, 2017, 09:44AM IST
శుక్రవారం విడుదల అయిన షారూక్ ఖాన్ సినిమా &lsquo;జబ్ హ్యారీ మెట్ సేజల్&rsquo;పూర్తిగా నెగిటివ్ టాక్ ను ఎదుర్కొంటోంది. &lsquo;జబ్ వి మెట్&rsquo; దర్శకుడు ఇంతియాజ్ అలీ దర్శకత్వంలో షారూక్, అనుష్కా శర్మలు జంటగా నటించగా వచ్చిన ఈ సినిమా పట్ల క్రిటిక్స్ పెదవి విరుస్తున్నారు. ఈ మధ్య కాలంలో ఇంత చెత్త సినిమా చూడలేదు.. అని వారు ఏక వాక్యంలో చెప్పేస్తూ ఉండటం విశేషం. ఈ సినిమా ప్రేక్షకులకు తలబొప్పి కట్టిస్తుందని, అంతేగాక షారూక్ కెరీర్ లోనే చెత్త సినిమాగా నిలిచిపోతోందని వారు తేల్చేశారు.
స్టార్ రేటింగ్స్ ఇస్తూ రివ్యూలు రాసే వాళ్లు షారూక్ సినిమాకు ఒక స్టార్, అర స్టార్ ఇవ్వడానికి కూడా వెనుకాడ లేదు. ఈ సినిమా చేయడమే షారూక్ ఎంచుకున్న రాంగ్ ఛాయిస్ అని రివ్యూయర్లు వ్యాఖ్యానించారు. షారూక్ వంటి హీరో డేట్స్ దొరికినప్పుడు సద్వినియోగం చేసుకోవాల్సిన ఇంతియాజ్ అలీ చెత్త సినిమాను రూపొందించాడని వారు వ్యాఖ్యానించారు.
విడుదల అయిన ఫస్ట్ షో నుంచినే షారూక్ సినిమాపై ఈ నెగిటివ్ పబ్లిసిటీ ఊపందుకుంది. సినిమా విడుదలకు ముందు బాగానే హడావుడి చేసిన యూనిట్ తీరా విడుదల తర్వాత మొహం చాటేసింది. దర్శకుడు ఇంతియాజ్ కానీ, హీరో షారూక్, హీరోయిన్ అనుష్క కానీ మీడియా ముందుకే రాలేదు. తమ సినిమా గురించి పాజిటివ్ గా చెప్పుకోవడానికి రాలేదు. ఈ సినిమాతో షారూక్ పరాజయాల హ్యాట్రిక్ ను పూర్తి చేశాడని మరికొందరు విశ్లేషకులు వ్యాఖ్యానించారు. ఈ సినిమా చూడటం మనీ వేస్ట్, టైమ్ వేస్ట్.. అని కొందరు రివ్యూయర్లు ఘాటుగా వ్యాఖ్యానించడం గమనార్హం.